Willy Klevenberg

Wilhelm (Willy) Tyrholm Klevenberg (født 5. oktoberAftenposten 16. april 1945 1911 på Gjøvik, død samme sted 6. april 1987) var en norsk reklamemann og lokalpolitiker.lokalhistoriewiki.no om Willy Klevenberg Klevenberg, som representerte det nasjonalsosialistiske Nasjonal Samling (NS) i Gjøvik bystyre, ble propagandaleder  for NS-myndighetene under andre verdenskrig, som  «avdelingsleder, ekspedisjonssjef ved NS Rikspropagandaledelse».

Klevenberg hadde utdannelse fra handels- og reklamebransjen blant annet i England og Tyskland. Han ble medlem av Nasjonal Samling i 1934 og hadde en rekke tillitsverv i partiet, blant annet som lagfører i Gjøvik, fylkespropagandaleder i Oppland og sveitfører i Rikshirden. I 1940 ble han stedfortredende leder av partiets presse- og propagandaavdeling, først under daværende «riksprogramsjef», minister Gulbrand Lunde, som omkom høsten 1942, og seinere under minister Rolf Jørgen Fuglesang. 15. april 1945 overtok Klevenberg stillingen som NS’ fylkesfører i Vest-Viken (F. O. 7, det vil si Vestfold).

Under landssvikoppgjøret etter krigen ble Willy Klevenberg dømt til åtte års tvangsarbeid, men slapp ut etter fire års soning og gjenopptok arbeidet i sitt eget reklamebyrå.

 Referanser 

 Eksterne lenker 

 Søkbar digitalkopi av Willy Klevenbergs Organisasjonsoppgaver : forelesning holdt på Presse- og propagandaledernes særmøte i Klingenberg 27. september 1942
 Søkbar digitalkopi av Sett og sagt : ord for tiden samlet av Willy T. Klevenberg (utgitt 1943)

Kategori:Personer fra Gjøvik kommune
Kategori:Norske reklamefolk
Kategori:NS-politikere
Kategori:Medlemmer av Nasjonal Samling
Kategori:Fylkesførere i Nasjonal Samling
Kategori:Nordmenn dømt i landssvikoppgjøret etter krigen
Kategori:Nordmenn fra andre verdenskrig